**ZŠ s MŠ sv. Dominika Savia, Školská 386, 018 41 Dubnica nad Váhom**

www.zsds.sk, [zssds@stonline.sk](mailto:zssds@stonline.sk), +421 911884578, 042/4421324

**rodičom žiakov školy,**

**žiakom školy**

**zamestnancom školy,**

**V Dubnici nad Váhom, 11.03.2020**

**Vážení rodičia žiakov, žiaci školy, zamestnanci školy,**

**v súvislosti so šírením nového koronavírusu COVID-19 vydáva riaditeľstvo ZŠ s MŠ sv. Dominika Savia aktualizované usmernenie k 11. 3. 2020 pre zamestnancov a rodičov žiakov, v súlade** [**s usmernením Ministerstvo školstva SR**](https://www.minedu.sk/ministerstvo-skolstva-vydalo-tretie-usmernenie-v-suvislosti-so-sirenim-koronavirusu/) **zo dňa 10. 3. 2020:**

**Dôrazne žiadame žiakov, rodičov, triednych učiteľov a všetkých zamestnancov školy aby:**

1. si zabezpečili pravidelné umývanie rúk. Teplá voda je k dispozícií vo všetkých sociálnych zariadeniach v škole
2. si nedezinfikovali ruky netradičnými dezinfekčnými prostriedkami (napríklad octom),
3. rodičia a triedni učitelia denne osobne upozorňovali a vyzývali deti na prísne dodržiavanie vyššie uvedených všeobecne preventívnych ochranných opatrení,
4. spolupracovali so zamestnancami školy, ktorí realizujú zvýšené hygienické opatrenia v priestoroch celej školy a v sociálnych zariadeniach – v prípade že zistia nedostatok, aby to nahlásili v kancelárii školy
5. rodičia v súlade s preventívnymi opatreniami zabezpečili svojim deťom tzv hygienický balíček, ktorý obsahuje:
   1. vlastný dezinfekčný prostriedok, alebo dezinfekčné vreckovky, uterák a hygienické vreckovky
6. triedni učitelia zabezpečili pravidelné vetranie miestností

**RUŠIA SA A ZAKAZUJÚ S OKAMŽITOU PLATNOSŤOU:**

1. všetky zájazdy, exkurzie a študijné pobyty žiakov, študentov a učiteľov do zahraničia

2. s účinnosťou od 10.3. do 24. 3. 2020, tj po dobu 14 kal. dní:

- všetky školské výlety, exkurzie, duchovné obnovy

- okresné, krajské a celoštátne kolá súťaží detí a žiakov organizovaných v šk. roku 2019/2020

- návštevy študentov zo zahraničia

- všetky športové podujatia organizované športovými zväzmi, fyzickými osobami, fyzickými osobami - podnikateľmi a právnickými osobami

**NARIAĎUJE SA:**

1. dodržiavať Verejnú vyhlášku Úradu verejného zdravotníctva číslo: SHHSRVSU/2448/2020 zo dňa 9. 3. 2020, kde je uvedené: **Všetkým osobám** s prechodným a trvalým pobytom v Slovenskej republike, žijúcim na území Slovenskej republiky nad 90 dní alebo zamestnaným na území Slovenskej republiky, **ktoré sa v období od 10.03.2020 vrátili z pobytu na území Čínskej** ľudovej republiky, **Kórejskej** republiky, **Iránskej** islamskej republiky a **Talianskej** republiky, **do Slovenskej** republiky, a osobám žijúcim s nimi v spoločnej domácnosti sa nariaďuje, aby bezprostredne po návrate do Slovenskej republiky **oznámili túto skutočnosť, a to telefonicky alebo elektronicky poskytovateľovi zdravotnej starostlivosti**, ktorý poskytuje zdravotnú starostlivosť v špecializačnom odbore všeobecné lekárstvo, a s ktorým majú uzatvorenú dohodu o poskytovaní zdravotnej starostlivosti....
2. Všetkým **poskytovateľom zdravotnej starostlivosti**, ktorí poskytujú zdravotnú starostlivosť v špecializačnom odbore všeobecné lekárstvo alebo pediatria sa nariaďuje, aby u osôb s prechodným a trvalým pobytom v Slovenskej republike, žijúcim na území Slovenskej republiky nad 90 dní alebo zamestnaným na území Slovenskej republiky, ktoré sa v období od 10.03.2020 vrátili z pobytu na území Čínskej ľudovej republiky, Kórejskej republiky, Iránskej islamskej republiky a Talianskej republiky do Slovenskej republiky, ako aj u osôb žijúcich s osobami podľa bodu a) v spoločnej domácnosti, **rozhodli o izolácii v domácom prostredí** podľa § 12 ods. 2 písm. f) zákona č. 355/2007 Z. z., a to na dobu 14 dní.

**Dôrazne sa neodporúča:**

* cestovať do krajín, kde sa koronavírus objavil (najmä do Talianska),
* začleňovať do školského kolektívu deti, žiakov a študentov, ktorí majú príznaky infekcie dýchacích ciest, a ktorí majú najmenej jeden z nasledujúcich príznakov: horúčka, kašeľ, bolesť hrdla a dýchavičnosť.

**Naďalej trvale až do odvolania platia a musia sa dodržiavať preventívne opatrenia, ktoré sú účinné vo vzťahu ku kvapôčkovým nákazám, kde patrí aj COVID – 19, a to:**

* pravidelne si umývať ruky mydlom a teplou vodou po dobu najmenej 20 sekúnd alebo použiť dezinfekčný prostriedok na báze alkoholu,
* nedotýkať sa očí, nosa a úst neumytými rukami,
* pri kašľaní zakryť ústa a nos jednorazovou vreckovkou a následne ju zahodiť do koša,
* vyvarovať sa úzkeho kontaktu s ľuďmi, ktorí majú príznaky infekcie dýchacích ciest a ktorí majú najmenej jeden z nasledujúcich príznakov: horúčka, kašeľ, bolesť hrdla a dýchavičnosť,
* vyhýbať sa blízkemu kontaktu s ľuďmi, ktorí javia príznaky nádchy alebo chrípky,
* zvážiť účasť na hromadných podujatiach, resp. oblastí s vysokou koncentráciou ľudí,

**V prípade, že sa u ktorejkoľvek osoby, ktorá sa nachádzala v oblastiach, kde sa vírus vyskytol, objavia vyššie uvedené symptómy za obdobie 14 dní, a to najmä zvýšená teplota, kašeľ, bolesti v hrdle, musí:**

* ostať doma, nechodiť priamo k lekárovi, kontaktovať lekára telefonicky, popísať mu symptómy a riadiť sa jeho príkazmi,
* v prípade, že lekár na základe popísaných symptómov rozhodne, že daná osoba musí byť hospitalizovaná, pošle lekár pre danú osobu špeciálnu sanitku. Každopádne nesmie takáto osoba chodiť sama na pohotovosť alebo na infekčné oddelenie,
* v prípade, že symptómy nebudú ťažké, môže obvodný lekár rozhodnúť, že osoba ostane v domácej karanténe,

**Ďalšie informácie nájdete tu:**

* <http://www.uvzsr.sk/index.php?option=com_content&view=category&layout=blog&id=250&Itemid=153>
* <http://www.uvzsr.sk/docs/letaky/Letak_SD_cistych_ruk_2018.pdf>

Nový koronavírus spôsobuje akútne respiračné ochorenie – vírusovú pneumóniu. Ide o kvapôčkovú infekciu. Všeobecné príznaky virózy, respektíve klasických respiračných ochorení, napríklad u klasickej chrípky sú – teplota nad 38°C, kašeľ, nádcha, bolesť svalov, bolesť kĺbov, sťažené dýchanie. Inkubačný čas pri tomto koronavíruse sa uvádza doba 2 až 14 dní. V priemere je to 6 dní.

V prípade potreby a zodpovedania ďalších otázok môžete kontaktovať CALL centrá úradu verejného zdravotníctva, ktoré pracujú v nepretržitej prevádzke.

**Kontakty prístupné pre verejnosť**

Úrad verejného zdravotníctva Slovenskej republiky tel. č.: 0917 222 682, e-mail: [novykoronavirus@uvzsr.sk](mailto:novykoronavirus@uvzsr.sk)

S úctou,

**Mgr. Monika Pastieriková**

**riaditeľka školy**